
 चौथीब च्या वर्गांत खो करून सगळ्यांमदीं हांसो फुटलो.






 गणितशिकोवपी  गुंडप्पन मास्तराक हो बाँब खंयच्यान फुटला
 
 
 तें जुस्त खबर आसलेलें.





 ममम
 
  ब्ररररपफफफ्टबाहाहाहाहाहा
 
 
  हाहाहाहाहा
 





 “ टी. सुंदरी, वर्गांतल्यान भायर,
 
 
 ” मास्तरान फर्मायलें.






 आख्खो वर्ग थंडपडलो आनी सगळे जाण पांचव्या बांकार बसलेल्या टी. सुंदरी कडेन पळोवंक लागले.





 “प्लीजनाका सर, प्लीज. हांवें म्हाजो हांसो दामपाचो खुब्ब यत्न केलो, पूण तो पुट्ट करूनभायर सरलोच!”









 हेंआयकून चौथी ब चो आख्खो वर्ग खोssss करून परत हांसपाक लागलो
 
 
 .





 टी.सुंदरी खुब्ब हांसतालें. कसल्याय गजालीक लागून ताका हांसो फुट्टालो.















 देखीक, फाटल्यासुमानाचीच गजाल. एका वर्ग-इश्टान टी. सुंदरीक एक विनोद सांगलो.









 प्रस्न  : गणिताचो मास्तरसदांच दुख्खी कित्याक दिसता?









 जाप : कारण तेका सदांच कितलेशेच प्रस्न सोडोवचें पडटात.









 घेssss हें आयकूंन सुंदरी पळय खुकूखुकू करूंनहांसलां!






 आनीदेखूनच आयज गुंडप्पन मास्तराक पळोवन सगळेच हांसताले
 
 
 .







 वेगवेगळ्या विनोदाक सुंदरी एकेक तरेन हांसतालें.



 केन्ना केन्ना सामको मोव हांसो



 ह्ं  ह्ं  ह्ं  ह्ं



 केन्ना  केन्ना किटकिटो



 
  पे
 
 हे हे
 
  हे
 
 
  हे
 
 ही ही



 केन्ना अगडबंब



 
  आ
 
 
  हा
 
 
 
 
  हा
 
 
 
 
  हा
 
 
  हा
 





 केन्नाय मात सामको घटोत्कचाचो* हांसो



 
  म् मु हा हा हा हा हा हा
 






 
  महाभारत ह्या  महाकाव्यांतघटोत्कच नांवांच्या अक्राळविक्राळ शूर राक्षसाचे वर्णन आसा. ताचो हांसो म्हणल्यारगडगड.
  
  
 









 आनी केन्नाय बाबडें सुंदरी खऱ्यांनीच आपलो हांसो चिड्डूंक सोदतालें तेन्ना तो बॉम्ब कसो ठोss करून फुट्टालो.
 
 






 
  ममममम
 
 
  पर्रर्रर्रर्ररुरू
 
 
  रूहाहाहा
 



 
  हाहाहाहाहाहाहाहाहाहा
 
 
 











 टी. सुंदरीक आतां मात्सो हुस्को जावंक लागलो. म्हाजेच मदीं कितेंप्रॉब्लेम आसा काय? हांव हांसो कित्याक थांबोवंक शकना? हेचेर आतां कितें तरी करूंकच जाय.









 हांसूंक येता तेन्ना ताणे तोंडाक लेंसाचो गुड्डो मारून पळयलो. पूणकर्मा भोगा, हे वटेन हांसो सुटलो, तेवटेन फुट्ट करूनतोंडांतलो लेंस भायर!





 टी. सुंदरीन मागीर एक वळेरीच केली, खंयच्यो खंयच्यो गजाली ताका हांसयतात ताचीः



 खातखुतल्यो



 बटाट-वडो हें उतर आयकल्यार



 केळ्या सालीचेर कोणय निसल्ल्यार



 हागपा-मुतपाचे विनोद



 पाद-फुस्की





 “हेचें फुडे असल्या गजालींक हांसप ना” टी. सुंदरीन निश्चेव केलो".
























 दुसऱ्या दिसा लायब्ररींत सुंदरी बशिल्लें थंयच पुस्तकांच्या आलमारी फाटल्यान वचून पी. मनीगंटनान एक बारीकसो आवाज सोडलो. सामकोच टी. सुंदरीच्या फाटल्यान!









 पाद माल्ला म्हूण कळ्ळें आनी टी सुंदरी निश्चेव बी सगळें विसल्लें. ख्खो ख्खोsss ख्खोssss करून हांसत सुटलें.






 जाली ना येवजण फेल? म्हण्टकीच ताणे आतां येवजण नंबर दोन भायर काडली.














 पुट पूट पूट
 
  पूर्रर्रर्रर्रर्रर्रर्रर्रर्र
 
 
 





 टी. सुंदरीची दुसरी येवजण म्हणल्यार स्कंडूअण्णाकमेळपाचें. स्कंडूअण्णा ताचो व्हडलो भाव आनी शास्त्रज्ञ.






 घडये हांसो बंदकरपाच्या मशिनाचोबी सोद लायत काय तो?






 आपल्या मनांतलो प्रस्न ताणे भावाक सांगलो. ताचें म्हण्णें आयकून सदांच गंभीर दिसपी स्कंडूअण्णाकय ख्खो करून हांसो फुटलो.





 हें पळोवन सुंदरीक ताचे फुडलो प्रस्न पडलो. हें हांसपाचें दुंयेंस फामिलीच्या रगतांतूच ना मूं?









 ना. स्कंडूअण्णान ताका समजायलें.









 “सुंदरी आयक, कितेंयहांसपा सारकें दिसलें आनी मनीस हांसलो जाल्यार तें सामके सभावीक. थोड्या लोकांक हेरांपरस चड हांसपाक येता, इतलेंच. पूण तेतूंत वायट कांयच ना ”





 “खरेंच?” बाबड्या टी. सुंदरीक सगळ्यांनी तूं सदांच चडूचहांसता म्हणलेंलें.






 “हय तर. आनी खरें सांगपाचें म्हणल्यार हासप हें भलायकेक सामकें बरें” स्कंडूअण्णान ताका धीर दिलो.






 “हांसो आमच्या मेंदवांत उमेद वाडोवपाचें रसायन सोडटा.”





 “जाणां तूं, आदीम काळांतले मनीस लेगीत हांसताले तें?” अण्णान ताका विचारलें. जालें, रोखडेंच टी.सुंदरीन, लांबसडक दाढी आसलेलो आनी हातांत सोटो घेतलेलो एक दादलो खदखद करून हांसता अशें चित्र आपले कल्पनेन चित्रायलें.









 “आमचे पुर्वज उलोवंक शिकचें पयली हांसूंकशिकलेले. सगळें कितें सारके आसा हां, हें एकमेकांक सांगपाची तेंचीं तरा ती.”

















 “आमी हांसतात तीं खोस उक्तावंक वा आमच्याआवडीच्या मनशांक पळोवन. पूण जाणा तूं सुंदरी, मोनजात लेगीतहांसता.”









 “चिंपांझी, बोनोबोस,हुंदीर, डॉलफिन आनी सुणीं लेगीत!” अण्णान ताकासांगलें.









 तें आयकून, तेचो कुतू मुथ्थू कसोहांसता आसतलो काय तें येवजून टी सुंदरी परत हांसपाक लागलें.





 तें हांसपाचें थांबतकीच अण्णान ताका विचारलें, “जाणा सुंदरी, तुवें आत्तां व्यायाम केलो म्हुणून?”






 “खंय रे अण्णा? आमी तर इतलो वेळउलयतच आसात मरे?”






 “खरें, पूण तूं मात्शें लेगीत हांसलें जाल्यार तुज्या तोंडांवेल्या स्नायूंकव्यायाम जाता. त्या कोंतान तूं किटकिटलें वा मोठ्ठ्यान हांसलें जाल्यार तुज्या चेऱ्याच्या स्नायूंक चड व्यायाम मेळटलो," अण्णान ताका समजायलें.









 “आर्रे, मागीर म्हाज्या पोल्यांक बुकले येतले तर?” सुंदरीन भावाक विचाल्लें.





 अण्णा हांसलो. “ना ना. बुकले वा बावळे येतात तें दंडांक, पोल्यांक न्हूं. पूण हांगां कितें जाता जाणां, तोंडांच्या दोनय वटांनी, वोठांच्या पोतांकडल्यान पोल्यांच्या हाडां मेरेन धाकले आनी व्हडले स्नायू आसतात. ते स्नायू आमच्या तोंडांवेले भाव वयर-भायर करीत हांसो फुलयतात.”









 “पूण आवाजाचें कितें? म्हाजो आवाज आयकून मागीर हेरय हांसतात.” टी. सुंदरीन ताका विचाल्लें.









 “आयक, जेन्ना तूं  स्वास घेता, तेन्ना तो वारो तुज्यास्वरयंत्रांतल्यान फुफ्फुसांत वता. पूण तूं जेन्ना हांसता तेन्ना तो वारो फाटल्यानआडून उरता, आनी  ‘हा-हा-हा’ असो आवाज जायत वता. तुज्यान थांबोवंक जायना असो एकेच लयींतलो आवाज,” अण्णान ताका वेवस्थीत समजायलें.











 “म्हण्टकीच हांसप हें सामके सभावीक हें कळ्ळेंतुका सुंदरी?”









 “कोणाच्योच भावना दुखयनासतना हांसपांत कांयच चूकना.”









 हें सगळें आयकून टी. सुंदरीक  सू जालें.





 “च्यावेचो वेळ जालो. चल, आमी बटाट-वडे खावया?” स्कंडूअण्णान विचारलें. आता कितें जातलेंते तेका सारकें खबर आसलें.









 टी. सुंदरीच्यान हांसो दामूनच धरपाक जायना जालो. तें हांस हांस हांसलें. बटाट-वडो पोटांत वतकीचलेगीत.





 
  ह्या इतल्या सगळ्या तरांनी तुमी हांसपाक शकतात
 
 
  ?
 









 घटोत्कच हांसो –
 
  म्मु हा हा हा हाहा हा
 






 बॉम्ब कसो -
 
  म्हर्रर्रर्ररर्र
 
 
  पपफफभ
 
 
  ट् ट् ट्
 
 
  ट्आआहा
 
 
  हाहाहाहा
 






 वडनपल्ली वॅस्ट चेटकिणीचो हांसो -
 
  ईई हीही हीहीहीहीही
 






 किटकिटप -
 
  खिकीखिखीक्क
 






 खोतखोतो -
 
  ग्लगग्ल
 
 
  गग्लगा
 
 
  ग्लाहहा
 
 
  हाहाहा
 
 
  हाह
 






 नकली हांसो –
 
  ह्यॅ ह्यॅ ह्यॅ ह्येॅ

 वेगवेगळ्या गजालिंचेर टी. सुंदरीक हांसो फुट्टा आनी मागीर तें त्रासांत पडटा. कितेंय केल्यार तें हांसो थांबोवपाक शकना. आपणाकूच कितें जालां काय कितें हें तें जाणा जावंक सोदता. कारण जर तशें नासत, जाल्यार मागीर ताका हांसत रावपाक मेळटलें.



 This is a Level 3 book for children who are ready to read on their own.

